
OBAVJEŠTENJE ČLANOVIMA TURISTIČKE ZAJEDNICE KANTONA SARAJEVO - OBVEZNICIMA PLAĆANJA ČLANARINE TURISTIČKOJ ZAJEDNICI KANTONA SARAJEVO

Turistička zajednica Kantona Sarajevo poziva sve članove, obveznike plaćanja članarine da svoje obaveze izmiruju redovno i u skladu sa Zakonom o turizmu.

U skladu sa Pravilnikom o obliku i sadržaju obrazaca za uplatu članarine Turističkoj zajednici Kantona Sarajevo rok za dostavu Obrasca KOČ – Konačan obračun članarine Turističkoj zajednici Kantona Sarajevo za prošlu godinu je 15.04. tekuće godine. 
Obrazac KOČ možete preuzeti na linku
https://visitsarajevo.ba/wp-content/uploads/2018/02/KOC.docx

Pozivamo sve obveznike koji nisu dostavili KOČ obrazac za 2025. godinu da isti dostave i to isključivo na protokol Turističke zajednice Kantona Sarajevo ili putem pošte.

Pored navedenog, svi obveznici dužni su dostavljati Obrazac POAČ - Prijava obračuna akontacije članarine Turističkoj zajednici Kantona Sarajevo za mjesec/tromjesečje tekuće godine do 15.-og u mjeseca za prethodni mjesec/tromjesječje (član 82 d. Zakona o turizmu, „Službene novine Kantona Sarajevo", br. 19/16, 31/17, 34/17 i 13/21) sa dokazom o uplati akontacije obračunate članarine.  

Obrazac POAČ možete naći na linku
https://visitsarajevo.ba/wp-content/uploads/2019/07/POAC-01.docx

Uplata akontacije članarine Turističkoj zajednici Kantona Sarajevo vrši se na depozitni račun Kantona Sarajevo, Bosna Bank International d.d. broj: 141-196-53200084-75, vrsta prihoda 722428.

Obrasce je potrebno dostaviti na protokol Turističke zajednice (u dva primjerka kako bi obveznici imali otisnut prijemni štambilj Turističke zajednice Kantona Sarajevo na primjerku koji zadržavaju kao dokaz ispunjavanja obaveza u slučaju nadzora) ili putem pošte. 

Sve dodatne informacije možete dobiti putem telefona 033/252-000, elektronske pošte info@visitsarajevo.ba, clanarine@visitsarajevo.ba ili lično na adresi Dalmatinska 2/4, 71000 Sarajevo.











